بلونت سنگھ

بلونت سنگھ  (پیدائش:جون 1921ء - 27 مئی 1986ء) بیسویں صدی کے اردو اور ہندی کے مشہور و معروف ڈراما نویس، ناول و افسانہ نگار اور صحافی ہیں جنھوں نے جگا، پہلا پتھر، تاروپود، ہندوستان ہمارا جیسے افسانوی مجموعے اور کالے کوس، رات، چور اور چاند، چک پیراں کا جسا جیسے لازوال ناول تخلیق کیے اور اپنی تخلیقی صلاحیتوں سے اردو افسانے کو عالمی شناخت دینے میں اہم کردار ادا کیا۔

 حالات زندگی و تخلیقی دور 
بلونت سنگھ جون 1921ء کو برطانوی ہندوستان میں گجرانوالہ، پنجاب کے گاؤں چک بہلول کے ایک سکھ خاندان میں پیدا ہوئے۔ والد کا نام سردار لابھ سنگھ تھا جو فوجی اسکول میں ٹیچر تھے۔ والد کا تبادلہ ڈیرہ دون ہوجانے کی وجہ سے بلونت سنگھ کو چھوٹی عمر میں پنجاب چھوڑنا پڑا۔ ان کی ابتدائی تعلیم کیمبرج اسکول دہرہ دون میں ہوئی۔ انھوں نے مشن اسکول ڈیرہ دون سے ہائی اسکول، پوئنگ کرسچن کالج الہ آباد یونیورسٹی سے بی اے کے امتحانات پاس کیے۔ الہ آباد میں انھوں نے ایک اقامتی ہوٹل کھولا جس کا نام امپیریل ہوٹل تھا مگر 1964ء میں انھوں نے ہوٹل بند کر دیا اور دہلی آکر رسالہآج کل کے ادارے میں شامل ہو گئے۔جامع اردو انسائیکلوپیڈیا (جلد-1 ادبیات)، قومی کونسل برائے فروغِ اردو زبان، نئی دہلی،2003ء، ص 114

بلونت سنگھ کا پہلا افسانہ سزا ساقی میں شائع ہوا تھا۔ پھر انھوں نے متعدد افسانے لکھے جن میں سے بعض اس بنا پر بہت مقبول ہوئے کہ ان میں پنجاب کے دیہاتوں اور خاص کر جاٹ سکھوں کی معیشت اور معاشرت کا باریک مطالعہ نظر آتا تھا۔ بلونت سنگھ کے فکشن کی سب سے بڑی خوبی پنجاب کے دیہات اور ماحول کا گہرا مشاہدہ اور سنسنی خیز کرداروں کی بازیافت ہے۔ زندگی کے بارے میں ان کا مجموعی رویہ کچھ طنز اور کچھ رومانی ہے جو بعض افسانوں میں نہایت کامیابی سے منعکس ہوا ہے۔جامع اردو انسائیکلوپیڈیا (جلد-1 ادبیات)، قومی کونسل برائے فروغِ اردو زبان، نئی دہلی،2003ء، ص 114-115

 تصانیف 
 اردو افسانہ 
 طلسم خیال (افسانوی مجموعہ 1947ء) اس میں بارہ افسانے ہیں
 جگا
 پہلا پتھر
 ہندوستان ہمارا
 سنہرا دیس
 تاروپود
 بلونت سنگھ کے افسانے
 آبگینہ (نیا افسانوی مجموعہ، ترتیب و تحقیق: ڈاکٹر جمیل اختر)

 ہندی افسانہ 
 پنجاب کی کہانیاں
 چلمن
 پہلا پتھر
 میری پریہ کہانیاں
 دیوتا کا جہنم
 پرتی ندھی کہانیاں
 بن باس تتھا انیہ کہانیاں
 ایلی ایلی
 میری تینتیس کہانیاں
 میں ضرور روؤں گی

 اردو ناول 
 چک پیراں کا جسا
 رات، چور اور چاند
 کالے کوس

 ہندی ناول 
 راوی بیاس
 صاحبِ عالم
 سونا آسمان
 دواکل گڑھ
 آگ کی کلیاں
 باسی پھول
 پھر صبح ہوگی
 راکا کی منزل

 اردو ناولٹ 
 ایک معمولی لڑکی
 ایک عورت آبشار
 عہدِ نو میں ملازمت کے تیس مہینے

 انتخاب 
بلونت سنگھ کے بہترین افسانے، ترتیب، تحقیق و مقدمہ پروفیسر گوپی چند نارنگ، ساہتیہ اکیڈمی بھارت، 1995ء

 کلیات 
 کلیاتِ بلونت سنگھ (آٹھ جلدیں) ترتیب و تدوین: ڈاکٹر جمیل اختر

 ناقدین کی رائے 
اردو کے ممتاز افسانہ نگار اشفاق احمد، بلونت سنگھ کے فن کے بارے میں کہتے ہیں :

 وفات 
مشہور اردو افسانہ نگار بلونت سنگھ 27 مئی 1986ء کو الہ آباد، بھارت میں وفات پا گئے۔

 حوالہ جات 

زمرہ:1921ء کی پیدائشیں
زمرہ:1986ء کی وفیات
زمرہ:اردو خاکہ نگار
زمرہ:اردو ناول نگار
زمرہ:اردو نثر نگار
زمرہ:اردو ڈراما نگار
زمرہ:بیسویں صدی کے ناول نگار
زمرہ:بھارتی مصنفین
زمرہ:بھارتی ناول نگار
زمرہ:بھارتی نثر نگار
زمرہ:فاضل جامعہ الہٰ آباد